
ประกาศองค์การบริหารส่วนตำบลเทพราช
  เรื่อง   การสรรหา(รับสมัคร)และเลือกสรร(สอบคัดเลือก)บุคคลเป็นพนักงานจ้างทั่วไป
-------------------------------------------



ด้วย องค์การบริหารส่วนตำบลเทพราช   จะดำเนินการรับสมัครสอบคัดเลือก  เพื่อสรรหาและเลือกสรรบุคคลเป็นพนักงานจ้างทั่วไป   ขององค์การบริหารส่วนตำบลเทพราช  จึงอาศัยอำนาจตามข้อ 18 ข้อ 19 และข้อ  20  แห่งประกาศคณะกรรมการพนักงานส่วนตำบล  จังหวัดนครศรีธรรมราช  เรื่อง  หลักเกณฑ์เกี่ยวกับพนักงานจ้าง ในการประชุม ครั้งที่  3/2547   ลงวันที่  25  มีนาคม  2547    และมติ  ก.อบต.จังหวัดนครศรีธรรมราช  ในการประชุมครั้งที่  6/2547  เมื่อวันที่  25  มิถุนายน  2547  จึงประกาศรับสมัครสอบคัดเลือกพนักงานจ้างทั่วไป ประจำปีงบประมาณ  2550  ดังนี้

            1.  ตำแหน่งที่รับสมัคร


1.1   ประเภทพนักงานจ้างทั่วไป  

       


-  ตำแหน่ง  คนงานทั่วไป


จำนวน  1  อัตรา
                           
1.2    ระยะเวลาการจ้าง  ไม่เกิน  1  ปี นับจากวันทำสัญญาจ้าง
 

1.3   ได้รับอัตราค่าตอบแทนเดือนละ  4,880 บาท
        

1.4   หน้าที่และความรับผิดชอบ
มีหน้าที่   ปฏิบัติงานที่ใช้แรงงานทั่วไป  และปฏิบัติงานอื่นตามที่ผู้บังคับบัญชามอบ
2.  คุณสมบัติของผู้มีสิทธิสมัครสอบ



ผู้สมัครสอบจะต้องมีคุณสมบัติทั่วไป  และมีคุณสมบัติเฉพาะสำหรับตำแหน่ง  ดังนี้


2.1  คุณสมบัติทั่วไป    ต้องมีคุณสมบัติและไม่มีลักษณะต้องห้าม   ดังต่อไปนี้


(1)  มีสัญชาติไทย


(2)  มีอายุไม่ต่ำกว่าสิบแปดปี  และไม่เกินหกสิบปี


(3)  เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข  ตามรัฐธรรมนูญแห่งราชอาณาจักรไทยด้วยความบริสุทธิ์ใจ


(4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ  หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล
/....-  โรคเรื้อน

-  โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม

-  วัณโรคในระยะอันตราย

-  โรคเท้าช้างในระยะที่ปรากฏอาการเป็นที่รังเกียจแก่สังคม

-  โรคติดยาเสพติดให้โทษ

-  โรคพิษสุราเรื้อรัง
(5)  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่นสมาชิกสภาท้องถิ่น


(6)  ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรค           การเมือง





(7) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ


(8) ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจหรือหน่วยงานอื่นของรัฐ


(9)  ไม่เป็นบุคคลล้มละลาย


(10)  ไม่เป็นผู้เคยถูกลงโทษให้ออก  หรือ ปลดออก  เพราะกระทำผิดวินัยตามมาตรฐานทั่วไป หรือหลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล


(11)  ไม่เป็นผู้เคยกระทำการทุจริตในการสอบเข้ารับราชการ



2.2    คุณสมบัติเฉพาะตำแหน่ง
 มีความรู้ความสามารถเหมาะสมในการปฏิบัติหน้าที่ จะต้องเป็นผู้มีคุณสมบัติครบถ้วนตาม
คุณสมบัติเฉพาะสำหรับตำแหน่ง ดังนี้  
1. จะต้องมีวุฒิการศึกษาไม่ต่ำกว่าชั้นประถมศึกษาปีที่  6
3.  การรับสมัครและสถานที่รับสมัคร

ให้ผู้สมัครยื่นใบสมัครด้วยตนเองต่อเจ้าหน้าที่รับสมัคร  ได้ที่สำนักงานปลัด  องค์การบริหารส่วนตำบลเทพราช  อำเภอสิชล  จังหวัดนครศรีธรรมราช  ตั้งแต่วันที่  20   กันยายน  2550  ถึงวันที่   29  กันยายน   2550 ในวันและเวลาราชการ  


4.  เอกสารและหลักฐานที่ต้องยื่นพร้อมใบสมัคร

ผู้สมัครจะต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริง  และสำเนารับรองความถูกต้อง  ดังนี้
4.1 สำเนาบัตรประจำตัวประชาชน จำนวน 1 ฉบับ พร้อมรับรองสำเนา (ถ่ายด้านหน้าและด้านหลังของบัตรในใบเดียวกัน)
4.2  สำเนาทะเบียนบ้าน  จำนวน  1 ฉบับ พร้อมรับรองสำเนา


4.3 ใบรับรองแพทย์ปริญญา ซึ่งแสดงว่าไม่เป็นโรคที่ต้องห้ามตามประกาศที่คณะกรรมการกลางพนักงานส่วนตำบลกำหนด  ซึ่งออกให้ไม่เกิน  1  เดือน  นับแต่วันที่ตรวจร่างกาย  จำนวน  1  ฉบับ
/…4.4  สำเนา


4.4  สำเนาคุณวุฒิการศึกษา จำนวน  1  ฉบับ  พร้อมรับรองสำเนา


4.5  รูปถ่ายหน้าตรงไม่สวมหมวกและแว่นตาดำ  ขนาด 1 นิ้ว  จำนวน 3  รูป 
 ถ่ายมาแล้วไม่เกิน  6  เดือน  ให้ผู้สมัครลงนามรับรองหลังรูปด้วย


4.6  สำเนาหลักฐานอื่น ๆ  (ถ้ามี)  เช่น ใบเปลี่ยนชื่อตัว – สกุล,   ทะเบียนสมรส


สำหรับการรับสมัครในครั้งนี้ ให้ผู้สมัครตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งตรงตามประกาศรับสมัคร  หากภายหลังปรากฏว่าผู้สมัครรายใด  มีคุณสมบัติดังกล่าวไม่ครบถ้วน  องค์การบริหารส่วนตำบลเทพราช จะถือว่าเป็นผู้ขาดคุณสมบัติในการสมัครสอบ และไม่มีสิทธิได้รับการจ้างให้ดำรงตำแหน่งใด ๆ


5.  ค่าธรรมเนียมการสมัคร


ผู้สมัครประเภทพนักงานจ้างทั่วไป  จะต้องเสียค่าธรรมเนียมการสมัคร  ตำแหน่งละ  50  บาท


6.  การประกาศรายชื่อผู้มีสิทธิเข้ารับการเลือกสรร


องค์การบริหารส่วนตำบลเทพราช  จะประกาศรายชื่อผู้มีสิทธิเข้ารับการเลือกสรรหลังจากได้ตรวจสอบคุณสมบัติถูกต้องแล้ว   ในวันที่    1    ตุลาคม  2550  ณ องค์การบริหารส่วนตำบลเทพราช                                                                                   


7.  กำหนดวัน เวลา  และสถานที่สอบคัดเลือก


คณะกรรมการจะทำการเลือกสรร  ในวันที่    3   ตุลาคม  2550  รายละเอียดให้ตรวจสอบจากประกาศบัญชีรายชื่อผู้มีสิทธิเข้ารับการเลือกสรร


8.  หลักเกณฑ์และวิธีการเลือกสรร


คณะกรรมการดำเนินการสรรหาและเลือกสรร  จะดำเนินการโดยวิธีการสอบสัมภาษณ์และสอบภาคปฏิบัติ  ซึ่งพิจารณา  ดังนี้


(1)  ความรอบรู้  (40  คะแนน)




-  ความรอบรู้ทั่วไป  (20  คะแนน)  พิจารณาจากความรอบรู้ในเหตุการณ์ปัจจุบันที่สำคัญ


-  ความรอบรู้ความเข้าใจเกี่ยวกับงานในหน้าที่ของตำแหน่ง  (20   คะแนน)


(2)  ความสามารถและปฏิภาณไหวพริบ  (20  คะแนน)  โดยพิจารณาจากความสามารถในการแก้ไขปัญหาเฉพาะหน้า


(3)  บุคลิกภาพทั่วไปและทัศนคติ  (20  คะแนน)  โดยพิจารณาจากประวัติส่วนตัว  บุคลิกลักษณะส่วนบุคคลทั้งร่างกายและจิตใจ


(4)  ประสบการณ์  (20  คะแนน)   โดยพิจารณาจากประสบการณ์ที่เกี่ยวข้องในตำแหน่ง ที่สมัครเข้ารับการคัดเลือก


9.  เกณฑ์การตัดสิน


ผู้ผ่านเกณฑ์  ต้องได้คะแนนรวมไม่ต่ำกว่า  60  คะแนน
10. การประกาศผลการเลือกสรร
/...องค์การบริหารส่วนตำบลเทพราช


องค์การบริหารส่วนตำบลเทพราช      จะประกาศบัญชีรายชื่อผู้ผ่านการเลือกสรร          ในวันที่    5   ตุลาคม  2550  โดยเรียงตามลำดับที่จากผู้ได้คะแนนรวมสูงสุดลงมาตามลำดับ  กรณีที่มีผู้ได้คะแนนรวมเท่ากัน  ให้ผู้ได้รับเลขประจำตัวเข้ารับการเลือกสรรก่อนเป็นผู้อยู่ในลำดับที่สูงกว่า
11.  การขึ้นบัญชีและการยกเลิกบัญชี



11.1  องค์การบริหารส่วนตำบลเทพราชจะขึ้นบัญชีผู้ผ่านการเลือกสรร  ไม่เกิน 1 ปี  นับแต่วันที่ได้มีการจ้างในตำแหน่งที่ว่างแล้ว  และผู้ผ่านการเลือกสรรจะถูกยกเลิกจากการขึ้นบัญชีเมื่อมีกรณีใดกรณีหนึ่ง  ดังนี้




(1)  มีการประกาศขึ้นบัญชีใหม่




(2)  ผู้นั้นขอสละสิทธิ์ในการจ้างให้ดำรงตำแหน่งที่ผ่านการเลือกสรร
(3)  เมื่อคณะกรรมการพนักงานส่วนตำบลจังหวัดนครศรีธรรมราช  มีมติใน
เรื่องดังกล่าวเป็นอย่างอื่น



11.2  กรณีมีข้อสงสัย  ให้ถือคำวินิจฉัยของคณะกรรมการพนักงานส่วนตำบลจังหวัดนครศรีธรรมราช เป็นที่สุด
12.  การจ้าง



องค์การบริหารส่วนตำบลเทพราชจะดำเนินการจ้างตามลำดับที่ในประกาศบัญชีรายชื่อผู้ผ่านการเลือกสรรและ ก.อบต.จังหวัดนครศรีธรรมราช  มีมติเห็นชอบ
จึงประกาศให้ทราบโดยทั่วกัน




ประกาศ    ณ    วันที่   12  เดือน  กันยายน  พ.ศ. 2550
                                                                                          (นายไชยา  ขนอม)

                                                                           นายกองค์การบริหารส่วนตำบลเทพราช

